Jesúsñapa' alla toma'ntaterraneterr po'poñonet̃ , atet̃ oterraneterr : — Allohuenespa' atet̃cha' sep̃a e'ñe cohuen atet̃ ñerra'mrrat̃e' puesheñarr yacma ñeñt̃ atarr ame'ñañat̃tetsa ñam̃a e'ñech eñotenan ñeñt̃ atarr sherbets . Ñeñt̃ña yacmarpa' añ yechenaya pamo'mte' e'ñe alla pa'pacllo . Añcha' po'taruas pen c̈hocmach apa'yesan allohuen po'potantañ pamo'mte' pa'taruasañer puerraret allpon ñeñt̃ poctetsa puesheña'ttsocop . Ñapa' att̃ecmach penanet , c̈hocmach apuenanet ñerra'm esempoch c̈herrerr allempo atet̃ anaret̃ ñocop o'ch alla apa'yerraneterr po'pocheño . Ñapa' c̈hocmach atet̃ pena amach quec̈hpuenaneto t̃arro'mar ñapa' e'ñe eñoteñ att̃och e'ñe coshatenan pamo'mte' .
